2แบงก์ลุยปล่อยกู้โรงไฟฟ้ากลุ่มช.การช่าง
กสิกรไทยกรุงไทย จับมือปล่อยกู้โรงไฟฟ้าบางปะอิน โคเจนฯ 4,110 ล้าน
10 ส.ค. 2554

กสิกรไทยกรุงไทย จับมือปล่อยกู้โรงไฟฟ้าบางปะอิน โคเจนฯ 4,110 ล้าน
 




ธนาคารกสิกรไทยและธนาคารกรุงไทย ลงนามปล่อยสินเชื่อให้บริษัท บางปะอิน โคเจนเนอเรชั่น ซึ่งเป็นโครงการผู้ผลิตไฟฟ้ารายเล็กวงเงิน 4,110 ล้านบาท จากมูลค่าโครงการรวม 5,480 ล้านบาท เพื่อใช้เป็นเงินทุนสร้างโรงไฟฟ้าพลังงานความร้อนร่วม ตั้งอยู่ในนิคมอุตสาหกรรมบางปะอิน จ.พระนครศรีอยุธยา จำหน่ายไฟฟ้าให้กับการไฟฟ้าฝ่ายผลิตแห่งประเทศไทย (กฟผ.) 
บริษัท บางปะอิน โคเจนเนอเรชั่น มีผู้ถือหุ้นหลักคือกลุ่ม ช.การช่าง (CK) 
การลงนามดังกล่าว มีนายกฤษฎา ล่ำซำ รองกรรมการผู้จัดการอาวุโส ธนาคารกสิกรไทย นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย นายปลิว ตรีวิศวเวทย์ กรรมการผู้จัดการใหญ่ บริษัท ช.การช่าง และนายวรวุฒิ อนุรักษ์วงศ์ศรี กรรมการผู้จัดการ บริษัท บางปะอิน โคเจนเนอเรชั่น เข้าร่วม 
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย กล่าวว่า กระทรวงการคลังได้อนุมัติให้ไอเอ็นจีกรุ๊ป จากประเทศเนเธอร์แลนด์ ออกหุ้นกู้สกุลเงินบาทเพื่อขายให้กับประชาชนทั่วไปเป็นครั้งแรก ในชื่อหุ้นกู้ไอเอ็นจี แบงก์ เอ็น.วี. วงเงิน 1 หมื่นล้านบาท แต่ก็เปิดขายให้กับนิติบุคคลด้วย 
ถือเป็นครั้งแรกที่นิติบุคคลต่างประเทศได้ขายหุ้นกู้สกุลเงินบาทให้กับประชาชนทั่วไปและเป็นกองใหญ่ที่สุด โดยได้รับการจัดอันดับเครดิตหุ้นกู้ที่ระดับ AAA (tha) จากฟิทช์ เรทติ้งส์ 
ทั้งนี้ หุ้นกู้ไอเอ็นจี แบงก์ เอ็น.วี. ที่เสนอขายประกอบด้วย หุ้นกู้อายุ 3 ปี อัตราดอกเบี้ยคงที่ 3.72% ต่อปี และหุ้นกู้อายุ 5 ปี อัตราดอกเบี้ยคงที่ 4.09% ต่อปี เสนอขายจนถึงวันที่ 29 มี.ค. 2554 
นักลงทุนทั่วไปที่สนใจสามารถซื้อได้ที่ธนาคารสแตนดาร์ดชาร์เตอร์ด (ไทย) และธนาคารกรุงไทย 
นายบุญทักษ์ กล่าวว่า เหตุที่ผลที่สถาบันการเงินต่างประเทศเข้ามาลงทุนในไทย เนื่องจากมองว่าตลาดมีสภาพคล่องมาก ไม่เกี่ยวกับสถานการณ์ในสหภาพยุโรป(อียู) ขณะนี้
นายปิติ ตัณฑเกษม ประธานเจ้าหน้าที่บริหารธุรกิจขนาดใหญ่ ธนาคารทหารไทย กล่าวว่า หุ้นกู้ไอเอ็นจี แบงก์ เอ็น.วี. ที่ขายในครั้งนี้ ตั้งเป้าหมายขายให้กับนิติบุคคลเป็นสัดส่วน 8090% ที่เหลือเป็นนักลงทุนรายย่อยเนื่องจากเป็นเรื่องใหม่ที่นักลงทุนรายย่อยต้องศึกษาทำความเข้าใจ อีกทั้งหากพิจารณาผลตอบแทนสำหรับนักลงทุนรายย่อยแล้ว อาจมองว่าผลตอบแทนไม่ได้สูงมาก เป็นระดับผลตอบแทนที่ได้เท่ากับพันธบัตรรัฐบาลไทย ความสนใจจึงน่าจะอยู่ที่นิติบุคคลมากกว่า 
ทั้งนี้ไอเอ็นจี แบงก์ เอ็น.วี. เป็นสมาชิกของไอเอ็นจีกรุ๊ป มีเครือข่ายมากกว่า 40 ประเทศทั่วโลก มีเงินกองทุน และส่วนแบ่งทางด้านเงินฝากจากกลุ่มประเทศเบเนลักซ์ ประกอบด้วย ประเทศเบลเยียม เนเธอร์แลนด์ และลักเซมเบิร์ก